
DR 30.11.2011  

 
93 

Tuan Azan Ismail [Indera Mahkota]: Terima kasih Tuan Yang di-Pertua. 
Rakan saya Yang Berhormat Jasin, saya rasa Yang Berhormat Jasin faham dan mahir 
dalam bidang ini. Cuma saya hendak bertanya lanjutan daripada itu. Tadi kita ada 
luluskan Rang Undang-undang Perumahan Rakyat 1Malaysia (PR1MA). Saya hendak 
tanya dalam kes kebimbangan ataupun lanjutan daripada cadangan untuk mengambil 
tindakan kepada pemaju yang gagal menyiapkan projek. Adakah Yang Berhormat Jasin 
juga berfikir bahawa perkara ini perlu diberi penekanan yang serius. Ini kerana 
pengalaman dari sebuah negara yang menyebabkan banyak berlaku masalah 
mengenai perumahan ini pada suatu masa dahulu. Kita menghadapi masalah subprima 
atau subprime di Amerika yang menyebabkan kesannya dirasai oleh lebih daripada tiga 
per empat pasaran dunia merebak kepada pasaran yang bukan sahaja kepada 
perumahan tetapi kepada nilai pasaran, kewangan dan sebagainya. 

Adakah cadangan ini juga Yang Berhormat Jasin merasakan perlu diberi 
penekanan untuk mengelakkan kesan atau impak yang sama yang mungkin berlaku 
walaupun dalam skala domestik kita iaitu subprime yang mungkin juga membawa 
kesan kepada kita. Saya hendak tanya cadangan Yang Berhormat Jasin. Terima kasih.  

Datuk Wira Haji Ahmad Hamzah [Jasin]: Terima kasih Tuan Yang di-Pertua. 
Terima kasih Yang Berhormat Indera Mahkota. Saya sebenarnya sangat bersetuju 
dengan pendapat-pendapat tersebut bahkan saya telah membangkitkan pada awal tadi. 
Pada ketika ini, kerajaan memberikan sebanyak 105 peratus kelulusan untuk pinjaman 
bank untuk membeli rumah-rumah. Itu yang pertama. 

Keduanya, kita memberikan kelulusan kepada warga asing untuk membeli 
rumah. Ketiganya, harga rumah yang tidak terkawal. Pada tahun ini sahaja dinaikkan 
20 peratus di Lembah Klang. Itu tidak termasuk lagi tahun 2010. Jadi sekarang jumlah 
hutang oleh isi rumah sekarang telah menjangkau kepada RM590 bilion iaitu 77 peratus 
daripada GDP. Jadi daripada sini kita dapat lihat, kalau sesuatu berlaku dalam ekonomi 
kita akan mengakibatkan satu kelembapan yang cukup serius. Ini yang berlaku di 
Amerika seperti yang disebut oleh Yang Berhormat Indera Mahkota tadi apabila kita 
menyebutkan tentang masalah subprime. Saya teruskan kepada projek terbengkalai 
tadi. 

Tuan Mohd. Yusmadi Mohd. Yusoff [Balik Pulau]: Yang Berhormat Jasin. 
Sedikit sahaja. Saya lebih berminat untuk mencelah pandangan baik Yang Berhormat 
Jasin. Yang Berhormat Jasin, setuju dengan saya bahawa di dalam ruang yang lain, 
kita ada perkara dipanggil due diligence, kita audit syarikat. Memandangkan perkara ini 
juga merujuk kepada data-data pemilikan rumah kerana Yang Berhormat Jasin, ingin 
saya katakan secara fakta di Balik Pulau, rumah yang menjangkau sampai RM900,000 
atau RM1.2 juta di kampung, di Balik Pulau tetapi apabila kita tinjau di sebelah malam 
Tuan Yang di-Pertua, tidak ada orang duduk pun.  

Akan tetapi, rumah memang laku. Setuju dengan saya bahawa mungkin tiba 
masanya kita perlu adakan apa yang dipanggil sebagai housing audit. Yang beli ini 
betul-betul first house, second house atau yang lebih mengkhuatirkan saya ialah yang 
dipanggil sebagai money laundering itu. Ini kerana pembelian itu kadang-kadang 
secara berkumpulan dan memberi implikasi kepada aspek pasaran ekonomi dan 
pasaran harga. Saya rasa kalau kita punya data dengan audit, mungkin kuasa 
diperlukan untuk kementerian, saya rasa kita boleh kekang perkara ini dengan lebih 
objektif tanpa membuat andaian-andaian. Mohon penjelasan. 

Datuk Wira Haji Ahmad Hamzah [Jasin]: Tuan Yang di-Pertua, sahabat saya 
sebenarnya inilah yang berlaku pada ketika ini. Ini kerana selain daripada apa yang 
dilakukan di pasaran saham, mereka membuat perniagaan spekulatif. Perniagaan inilah 
yang dilakukan kepada sektor perumahan kerana mereka-mereka yang mempunyai 
kewangan akan membeli dan selepas itu menjual semula dengan keuntungan yang 
berlipat kali ganda. 

Kalau kita pada hari ini kita rasa rumah itu mahal, kita kata kita boleh tunggu 
esok, esok lebih mahal lagi. Jadi saya teruskan kepada tindakan yang boleh diambil ke 
atas pemaju yang gagal menyiapkan projek mengikut masanya. Kita dapat lihat Tuan 
Yang di-Pertua, satu daripada syarikat perumahan yang cukup terkenal iaitu Talam 
Corporation. Banyak isu yang timbul bukan sahaja di Selangor bahkan terjadi juga di 
negeri Melaka. Mereka bukan sahaja tidak dapat menyiapkan projek terbengkalai 
bahkan shareholders ataupun pemegang saham masih lagi bebas kononnya 
menjalankan banyak lagi perniagaan dan mengaut keuntungan.  



93. Tuan Azan Ismail [Indera Mahkota]: Terima kasih Tuan Yang di-Pertua. Rakan saya Yang Berhormat Jasin, saya rasa Yang Berhormat Jasin faham dan mahir dalam bidang ini. Cuma saya hendak bertanya lanjutan daripada itu. Tadi kita ada luluskan Rang Undang-undang Perumahan Rakyat 1Malaysia (PR1MA). Saya hendak tanya dalam kes kebimbangan ataupun lanjutan daripada cadangan untuk mengambil tindakan kepada pemaju yang gagal menyiapkan projek. Adakah Yang Berhormat Jasin juga berfikir bahawa perkara ini perlu diberi penekanan yang serius. Ini kerana pengalaman dari sebuah negara yang menyebabkan banyak berlaku masalah mengenai perumahan ini pada suatu masa dahulu. Kita menghadapi masalah subprima atau subprime di Amerika yang menyebabkan kesannya dirasai oleh lebih daripada tiga per empat pasaran dunia merebak kepada pasaran yang bukan sahaja kepada perumahan tetapi kepada nilai pasaran, kewangan dan sebagainya. Adakah cadangan ini juga Yang Berhormat Jasin merasakan perlu diberi penekanan untuk mengelakkan kesan atau impak yang sama yang mungkin berlaku walaupun dalam skala domestik kita iaitu subprime yang mungkin juga membawa kesan kepada kita. Saya hendak tanya cadangan Yang Berhormat Jasin. Terima kasih. Datuk Wira Haji Ahmad Hamzah [Jasin]: Terima kasih Tuan Yang di-Pertua. Terima kasih Yang Berhormat Indera Mahkota. Saya sebenarnya sangat bersetuju dengan pendapat-pendapat tersebut bahkan saya telah membangkitkan pada awal tadi. Pada ketika ini, kerajaan memberikan sebanyak 105 peratus kelulusan untuk pinjaman bank untuk membeli rumah-rumah. Itu yang pertama. Keduanya, kita memberikan kelulusan kepada warga asing untuk membeli rumah. Ketiganya, harga rumah yang tidak terkawal. Pada tahun ini sahaja dinaikkan 20 peratus di Lembah Klang. Itu tidak termasuk lagi tahun 2010. Jadi sekarang jumlah hutang oleh isi rumah sekarang telah menjangkau kepada RM590 bilion iaitu 77 peratus daripada GDP. Jadi daripada sini kita dapat lihat, kalau sesuatu berlaku dalam ekonomi kita akan mengakibatkan satu kelembapan yang cukup serius. Ini yang berlaku di Amerika seperti yang disebut oleh Yang Berhormat Indera Mahkota tadi apabila kita menyebutkan tentang masalah subprime. Saya teruskan kepada projek terbengkalai tadi. Tuan Mohd. Yusmadi Mohd. Yusoff [Balik Pulau]: Yang Berhormat Jasin. Sedikit sahaja. Saya lebih berminat untuk mencelah pandangan baik Yang Berhormat Jasin. Yang Berhormat Jasin, setuju dengan saya bahawa di dalam ruang yang lain, kita ada perkara dipanggil due diligence, kita audit syarikat. Memandangkan perkara ini juga merujuk kepada data-data pemilikan rumah kerana Yang Berhormat Jasin, ingin saya katakan secara fakta di Balik Pulau, rumah yang menjangkau sampai RM900,000 atau RM1.2 juta di kampung, di Balik Pulau tetapi apabila kita tinjau di sebelah malam Tuan Yang di-Pertua, tidak ada orang duduk pun. Akan tetapi, rumah memang laku. Setuju dengan saya bahawa mungkin tiba masanya kita perlu adakan apa yang dipanggil sebagai housing audit. Yang beli ini betul-betul first house, second house atau yang lebih mengkhuatirkan saya ialah yang dipanggil sebagai money laundering itu. Ini kerana pembelian itu kadang-kadang secara berkumpulan dan memberi implikasi kepada aspek pasaran ekonomi dan pasaran harga. Saya rasa kalau kita punya data dengan audit, mungkin kuasa diperlukan untuk kementerian, saya rasa kita boleh kekang perkara ini dengan lebih objektif tanpa membuat andaian-andaian. Mohon penjelasan. Datuk Wira Haji Ahmad Hamzah [Jasin]: Tuan Yang di-Pertua, sahabat saya sebenarnya inilah yang berlaku pada ketika ini. Ini kerana selain daripada apa yang dilakukan di pasaran saham, mereka membuat perniagaan spekulatif. Perniagaan inilah yang dilakukan kepada sektor perumahan kerana mereka-mereka yang mempunyai kewangan akan membeli dan selepas itu menjual semula dengan keuntungan yang berlipat kali ganda. Kalau kita pada hari ini kita rasa rumah itu mahal, kita kata kita boleh tunggu esok, esok lebih mahal lagi. Jadi saya teruskan kepada tindakan yang boleh diambil ke atas pemaju yang gagal menyiapkan projek mengikut masanya. Kita dapat lihat Tuan Yang di-Pertua, satu daripada syarikat perumahan yang cukup terkenal iaitu Talam Corporation. Banyak isu yang timbul bukan sahaja di Selangor bahkan terjadi juga di negeri Melaka. Mereka bukan sahaja tidak dapat menyiapkan projek terbengkalai bahkan shareholders ataupun pemegang saham masih lagi bebas kononnya menjalankan banyak lagi perniagaan dan mengaut keuntungan.